
MADONAS NOVADA PAŠVALDĪBAS DOMES ĀRKĀRTAS
SĒDES PROTOKOLS Nr. 9
Madonā

2026. gada 8. jūlijā
Sēde notiek videokonferences režīmā ZOOM. 
Sēde sasaukta plkst. 9.00
Sēdi atklāj plkst. 9.00
Sēdes norise tiek fiksēta audiovizuālajā ierakstā.

Sēdi vada: domes priekšsēdētājs Agris Lungevičs.
Protokolē: lietvede Dace Cipule.

Sēdē piedalās deputāti: 
Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Rūdolfs Medenis, Valda Kļaviņa, Zigfrīds Gora, Māris Olte.

Sēdē nepiedalās deputāti:
[bookmark: _Hlk145497271]Māris Justs, Gatis Teilis – attaisnotu iemeslu dēļ.

Deputāti:
Artūrs Grandāns nepiedalās 1. jautājuma izskatīšanā un balsojumā.
Gunārs Ikaunieks nepiedalās 4. jautājuma izskatīšanā un balsojumā.

Sēdē piedalās:
Administrācijas darbinieki: Artūrs Leimanis – informācijas tehnoloģiju nodaļas lietotāju atbalsta speciālists, Inese Solozemniece – projektu ieviešanas nodaļas vadītājas vietniece.
Pagastu un apvienību pārvalžu vadītāji: Tālis Salenieks – Lubānas apvienības pārvaldes vadītājs, Guntis Ķeveris – Madonas apvienības pārvaldes vadītājs, Jānis Daiders – Liezēres pagasta pārvaldes vadītājs, Artūrs Portnovs – Ļaudonas un Kalsnavas pagastu pārvalžu vadītājs, Elita Ūdre – Ērgļu apvienības pārvaldes vadītāja.

DARBA KĀRTĪBA: 
1. Par Madonas novada Attīstības programmas 2022. - 2028. gadam investīciju plāna aktualizāciju
ZIŅO: Inese Solozemniece 
2. Par 2026. gada prioritārā investīciju projekta “Ceļu infrastruktūras attīstība Madonas novadā” īstenošanu
ZIŅO: Inese Solozemniece 
3. Par projekta “Karjera ezera infrastruktūras izveide, pielāgojoties klimata pārmaiņām” iesniegšanu un nepieciešamā līdzfinansējuma nodrošināšanu
ZIŅO: Inese Solozemniece 
4. Par grozījumiem Madonas novada pašvaldības domes 31.07.2025. lēmumā Nr. 81 “Par līdzfinansējuma pieprasīšanu Satiksmes ministrijai Rūpniecības ielas (posmā no Augu ielas līdz lokam pie iebraukšanas Madonā no Pļaviņu puses) atjaunošanai Madonā” (prot.
ZIŅO: Inese Solozemniece 


1. Par Madonas novada Attīstības programmas 2022. - 2028. gadam investīciju plāna aktualizāciju
ZIŅO: Inese Solozemniece 

Pamatojoties uz Madonas novada ilgtspējīgas attīstības stratēģiju 2022.-2047. gadam  un Madonas novada attīstības programmu 2022. - 2028. gadam, likuma “Par pašvaldībām” 14.panta otrās daļas 1.punktu, kas nosaka, ka pašvaldības pienākums ir izstrādāt pašvaldības teritorijas attīstības programmu un teritorijas plānojumu, nodrošināt teritorijas attīstības programmas realizāciju un teritorijas plānojuma administratīvo pārraudzību, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 22.punktu, kas nosaka, ka attīstības programmā ietilpst rīcības plāns un investīciju plāns, kurus izstrādā ne mazāk kā triju gadu periodam, 72.punktu, kas nosaka, ka rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam; aktualizēto investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.
Lai veicinātu Madonas novada ilgtspējīgu attīstību, plānojot budžeta līdzekļu lietderīgu izlietojumu nepieciešams aktualizēt Madonas novada attīstības programmas investīciju plānu (2022.- 2028.gadam).
Noklausījusies sniegto informāciju, atklāti balsojot: PAR – 16 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Rūdolfs Medenis, Valda Kļaviņa, Zigfrīds Gora, Māris Olte), PRET – NAV, ATTURAS – NAV, Madonas novada pašvaldības dome NOLEMJ:

1. [bookmark: _Hlk116482936]Aktualizēt Madonas novada attīstības programmas 2022. - 2028. gadam investīciju plānu (2022.-2028. gadam). (Pielikums Nr.1)
2. Paziņojumu par Madonas novada attīstības programmas 2022. - 2028. gadam Investīciju plāna aktualizāciju publicēt pašvaldības mājas lapā www.madona.lv.
3. Madonas novada attīstības programmas 2022. - 2028. gadam  Investīciju plānu ievietot Teritorijas attīstības plānošanas informācijas sistēmā (TAPIS).  
4. Iesniegt aktualizētās Madonas novada attīstības programmas 2022. - 2028. gadam Investīciju plānu Vidzemes plānošanas reģionā.

Solozemniece 62302391
Lēmums Nr.402

2. Par 2026. gada prioritārā investīciju projekta “Ceļu infrastruktūras attīstība Madonas novadā” īstenošanu
ZIŅO: Inese Solozemniece 
DEBATĒS PIEDALĀS: Jānis Erels, Aigars Šķēls, Agris Lungevičs, Tālis Salenieks. Aivis Masaļskis

Madonas novada pašvaldības investīciju projekts “Ceļu infrastruktūras attīstība Madonas novadā” iekļauts Madonas novada ilgtspējīgas attīstības stratēģijā 2022.-2047. gadam un Madonas novada attīstības programmas 2022.-2028. gadam investīciju plānā 2023.-2027. gadam.
Projekta ietvaros ir veiktas iepirkuma procedūras, kuru rezultātā kopējā projekta summa sastāda EUR 795 269,43 (septiņi simti deviņdesmit pieci tūkstoši divi simti sešdesmit deviņi euro, 43 centi) ar pievienotās vērtības nodokli.
Projektā paredzēts veikt seguma atjaunošanas darbus Valmieras ielai un Saules ielai Madonā, Madonas novadā, un pārbūves un apgaismojuma izbūves darbus Ozolu, O. Kalpaka un Stacijas ielām Lubānas pilsētā Madona novadā.
Lai īstenotu prioritāro investīciju projektu “Ceļu infrastruktūras attīstība Madonas novadā” nepieciešams finansējums EUR 795 269,43 (septiņi simti deviņdesmit pieci tūkstoši divi simti sešdesmit deviņi euro, 43 centi) apmērā. Pamatojoties uz likuma “Par valsts budžetu 2026. gadam un budžeta ietvaru 2026., 2027. un 2028. gadam” 40. panta pirmās daļas 7. punktu paredzēts ņemt aizņēmums Valsts kasē EUR 675 979,01 (seši simti septiņdesmit pieci tūkstoši deviņi simti septiņdesmit deviņi euro, 01 cents) apmērā, un nodrošināt pašvaldības līdzfinansējumu EUR 119 290,41 (viens simts deviņpadsmit tūkstoši divi simti deviņdesmit euro, 41 cents) apmērā.
Noklausījusies sniegto informāciju, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Rūdolfs Medenis, Valda Kļaviņa, Zigfrīds Gora, Māris Olte), PRET – NAV, ATTURAS – NAV, Madonas novada pašvaldības dome NOLEMJ:

1. Apstiprināt projekta “Ceļu infrastruktūras attīstība Madonas novadā” kopējās izmaksas EUR 795 269,43 (septiņi simti deviņdesmit pieci tūkstoši divi simti sešdesmit deviņi euro, 43 centi) kopā ar pievienotās vērtības nodokli.
2. 2026. gada prioritārā investīciju projekta “Ceļu infrastruktūras attīstība Madonas novadā” īstenošanai, kas atbilst Madonas novada ilgtspējīgas attīstības stratēģijai 2022.-2047. gadam, Madonas novada attīstības programmai 2022.-2028. gadam un nodrošina lietderīgu investīciju īstenošanu pašvaldības autonomās funkcijas “gādāt par pašvaldības īpašumā esošo ceļu būvniecību, uzturēšanu un pārvaldību” izpildei atbilstoši Pašvaldības likuma 4. pantam:
2.1.  Ņemt ilgtermiņa aizņēmumu EUR 675 979,01 (seši simti septiņdesmit pieci tūkstoši deviņi simti septiņdesmit deviņi euro, 01 cents) apmērā no Valsts kases ar tās noteikto procentu likmi uz 20 gadiem ar atlikto pamatsummas maksājumu uz 3 gadiem. Aizņēmuma atmaksu garantēt ar pašvaldības budžetu. Aizņēmumu izņemt 2026. un 2027. gadā.
2.2.  Piešķirt investīciju projekta “Ceļu infrastruktūras attīstība Madonas novadā” īstenošanai Madonas novada pašvaldības līdzfinansējumu EUR 119 290,41 (viens simts deviņpadsmit tūkstoši divi simti deviņdesmit euro, 41 cents), finansējumu paredzot no Madonas novada pašvaldības 2026.gada budžeta nesadalītajiem līdzekļiem, kas ņemti EUR 85 911,93 no Madonas apvienības pārvaldes 2025. gada autoceļa fonda atlikuma, un EUR 33 379,00 no Lubānas apvienības pārvaldes 2025. gada autoceļu fonda atlikuma EUR 12 705,00 un EUR 20 674,00 no Centrālas administrācijas  2025. gada autoceļu fonda atlikuma.

Galeja 29360277
Lēmums Nr.403

 3. Par projekta “Karjera ezera infrastruktūras izveide, pielāgojoties klimata pārmaiņām” iesniegšanu un nepieciešamā līdzfinansējuma nodrošināšanu
ZIŅO: Inese Solozemniece 
DEBATĒS PIEDALĀS: Andris Dombrovskis, Aivis Mitenieks, Guntis Ķeveris

[bookmark: _Hlk233980010][bookmark: _Hlk233979906]Pamatojoties uz Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” otrās projektu iesniegumu atlases kārtas nolikumu ir sagatavots projekta iesniegums “Karjera ezera infrastruktūras izveide, pielāgojoties klimata pārmaiņām”. Projekta iesniegums tiks iesniegts Centrālā finanšu un līgumu aģentūras Kohēzijas politikas vadības informācijas sistēmā (KPVIS).
Projekta mērķis ir izveidot Karjera ezera piekrastes infrastruktūru, kas vērsta uz pašvaldības pielāgošanos klimata pārmaiņām un klimata pārmaiņu izraisītu katastrofu riska mazināšanu.
Projekta īstenošanas rezultātā paredzēts izbūvēt un pilnveidot piekrastes infrastruktūru 2,66 ha platībā, nostiprināt krasta zonu, veidot apstādījumus un dabā balstītus risinājumus, kas samazina erozijas riskus un uzlabo lietusūdeņu apsaimniekošanu. Vienlaikus tiks izveidota organizēta apmeklētāju infrastruktūra, kas novirzīs cilvēku plūsmas pa tam paredzētiem maršrutiem, mazinot antropogēno slodzi.
[bookmark: _Hlk189819263]Plānotās projekta kopējās izmaksas EUR 2193657,40 (divi miljoni viens simts deviņdesmit trīs tūkstoši seši simti piecdesmit septiņi euro, 40 centi), t.sk. Eiropas Reģionālās attīstības fonda finansējums EUR 1535560,18 (viens miljons pieci simti trīsdesmit pieci tūkstoši pieci simti sešdesmit euro, 18 centi), pašvaldības līdzfinansējums  EUR 658097,22 (seši simti piecdesmit astoņi tūkstoši deviņdesmit septiņi euro, 22 centi). Projekta līdzfinansēšanai un priekšfinansēšanai tiks ņemts aizņēmums Valsts kasē 1425877,31 EUR.
Projekta kopējo izmaksu apmērs tiks precizēts pēc projektā plānoto iepirkumu veikšanas.
Noklausījusies sniegto informāciju, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Rūdolfs Medenis, Valda Kļaviņa, Zigfrīds Gora, Māris Olte), PRET – NAV, ATTURAS – NAV, Madonas novada pašvaldības dome NOLEMJ:

1. [bookmark: _Hlk208219607]Sagatavot un iesniegt projektu “Karjera ezera infrastruktūras izveide, pielāgojoties klimata pārmaiņām” izsludinātajā Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.1. pasākuma “Pašvaldību pielāgošanās klimata pārmaiņām” otrās projektu iesniegumu atlases kārtā, izmantojot Kohēzijas politikas fonda vadības informācijas sistēmu 2021.-2027. gadam.
2. Apstiprināt projekta “Karjera ezera infrastruktūras izveide, pielāgojoties klimata pārmaiņām” kopējās izmaksas EUR 2193657,40 (divi miljoni viens simts deviņdesmit trīs tūkstoši seši simti piecdesmit septiņi euro, 40 centi), t.sk. Eiropas Reģionālās attīstības fonda finansējums EUR 1535560,18 (viens miljons pieci simti trīsdesmit pieci tūkstoši pieci simti sešdesmit euro, 18 centi), pašvaldības līdzfinansējums  EUR 658097,22 (seši simti piecdesmit astoņi tūkstoši deviņdesmit septiņi euro, 22 centi).

Solozemniece 28306100
Lēmums Nr.404

 4. Par grozījumiem Madonas novada pašvaldības domes 31.07.2025. lēmumā Nr. 81 “Par līdzfinansējuma pieprasīšanu Satiksmes ministrijai Rūpniecības ielas (posmā no Augu ielas līdz lokam pie iebraukšanas Madonā no Pļaviņu puses) atjaunošanai Madonā” (prot.
ZIŅO: Inese Solozemniece 

Madonas novada pašvaldības dome 31.07.2025. pieņēma lēmumu Nr. 81 “Par līdzfinansējuma pieprasīšanu Satiksmes ministrijai Rūpniecības ielas (posmā no Augu ielas līdz lokam pie iebraukšanas Madonā no Pļaviņu puses) atjaunošanai Madonā”. 
29.12.2025. tika saņemts Satiksmes ministrijas lēmums par līdzfinansējuma piešķiršanu projektam “Rūpniecības ielas (posmā no rotācijas apļa pie iebraukšanas Madonā no Pļaviņu puses, rotācijas apli ieskaitot, līdz Augu ielai) atjaunošanai Madonā””. 
Madonas novada pašvaldības iepirkumu komisijā veikts iepirkums id. nr. MNP 2026/23 “Madonas pilsētas autoceļu un ielu segumu atjaunošana”, kura 1.daļā “Seguma atjaunošana Rūpniecības ielai Madonā, Madonas novadā” piešķirtas iepirkuma līguma slēgšanas tiesības par kopējo līgumcenu EUR 226 680,02 (divi simti divdesmit seši tūkstoši seši simti astoņdesmit euro, 02 centi) ar pievienotās vērtības nodokli. Saskaņā ar veikto iepirkumu nepieciešams precizēt projekta kopējās izmaksas, nosakot, ka pašvaldības finansējums ir EUR 56 670,01 (piecdesmit seši tūkstoši seši simti septiņdesmit euro, 01 cents) un Satiksmes ministrijas finansējums - EUR 170 010,01 (viens simts septiņdesmit tūkstoši desmit euro, 01 cents).
Noklausījusies sniegto informāciju, atklāti balsojot: PAR – 16 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Guntis Klikučs, Janīna Grudule, Jānis Erels, Rūdolfs Medenis, Valda Kļaviņa, Zigfrīds Gora, Māris Olte), PRET – NAV, ATTURAS – NAV, Madonas novada pašvaldības dome NOLEMJ:

1. Izteikt lēmuma 2. punktu šādā redakcijā:
Piešķirt Madonas novada pašvaldības finansējumu Rūpniecības ielas (posmā no rotācijas apļa pie iebraukšanas Madonā no Pļaviņu puses, rotācijas apli ieskaitot, līdz Augu ielai) atjaunošanai Madonā 56 670,01 (piecdesmit seši tūkstoši seši simti septiņdesmit euro, 01 cents) no 2026. gada Madonas novada pašvaldības budžeta nesadalītajiem līdzekļiem, kas ņemti no Madonas apvienības pārvaldes autoceļu fonda mērķdotācijas 2025. gada atlikuma.

Galeja 29360277
Lēmums Nr.405



Sēdes darba process, ziņojumi, priekšlikumi/ierosinājumi, komentāri, diskusijas atspoguļoti sēdes audiovizuālajā ierakstā.

Sēdi slēdz 9.26


Sēdes vadītājs								A. Lungevičs


Sēdes protokolētāja							D. Cipule

